এদিকে সংলাপের বিষয়ে আওয়ামী লীগ সাড়া দেওয়ায় মঙ্গলবার জাতীয় ঐক্যফ্রন্টের নেতারা নির্বাচন কমিশনে যাচ্ছেন না বলে জানান বিএনপি নেতা মওদুদ আহমেদ। তিনি বলেন, ‘আগামীকাল জাতীয় ঐক্যফ্রন্টের নেতাদের নির্বাচন কমিশনে যাওয়ার কথা ছিল। যেহেতু প্রধানমন্ত্রী সংলাপের জন্য সাড়া দিয়েছেন তাই আমরা এ মুহূর্তে কমিশনে যাচ্ছি না। কারণ সংলাপে তো নির্বাচন কমিশন পুনর্গঠনসহ বিভিন্ন ইস্যুতে আলোচনা হবে।’